VSA Krieket

VSA Krieket (Engels: USA Cricket, afgekort “USAC”) is die bestuursliggaam wat krieket in die Verenigde State beheer en is in Dallas gesetel. Die beheerliggaam is in 2017 gestig en het die Amerikaanse Krieketvereniging (United States of America Cricket Association, “USACA”) vervang, wat in 1961 gestig is. Sedert 2018 verteenwoordig dit die Verenigde State by die Internasionale Krieketraad (IKR) as ’n assosiaatlid en ook by die IKR Amerikas (ICC Americas).

 Geskiedenis 
Die Amerikaanse Krieketvereniging (United States of America Cricket Association, “USACA”) is in 1961 gestig en in 1965 het dit ’n assosiaatlid van die Internasionale Krieketraad (IKR) geword.  In 2007 is die Amerikaanse Krieketvereniging deur die IKR geskors en die nasionale span van die wêreldkrieketliga se afdeling drie uitgesluit, waarmee hulle nie meer vir die Krieketwêreldbeker 2011 kon kwalifiseer nie.  Die skorsing was die gevolg van ’n interne dispuut oor ’n grondwet vir die nasionale beheerliggaam. Vroeg in 2008 is die geskil opgelos en die skorsing op 1 April dieselfde jaar opgehef. 

Op 22 Junie 2017 het op die IKR se jaarlikse vergadering in Londen die IKR se volle rad eenparig besluit – ná aanleiding van ’n aanbeveling deur die Raad in April, en ’n onlangse verhoor oor geskilbeslegtingskomitees voor Michael Beloff, wat in Junie 2017 afgehandel is – om die Amerikaanse Krieketvereniging uit te sluit. Dit het die beheerliggaam se weiering om ’n deur die IKR goedgekeurde grondwet aan te neem ingesluit.  In dieselfde maand is ’n nuwe goedgekeurde beheerliggaam, VSA Krieket, gestig en in 2018 het hulle as ’n geassosieerde lid by die IKR aangesluit.   

 Taak 
VSA Krieket organiseer verskeie nasionale spanne, insluitend die Verenigde State se nasionale seniorkrieketspan vir mans, vroue en jeug. Hulle is ook verantwoordelik vir die bestuur en organisasie van EDI- en T20I-reekse teen ander spanne, en vir die reëling van internasionale wedstryde tuis. Daarbenewens is VSA Krieket verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Verenigde State se span. Die Amerikaanse Maagde-eilande, ’n eilandgebied van die Verenigde State, is ’n lid van Krieket Wes-Indië, waarvolgens van sy spelers vir die Wes-Indiese nasionale krieketspan gekeur mag word. 

Daarbenewens bestuur die beheerliggaam kinder- en jeugkrieket in die Verenigde State. Net soos ander krieketlande beskik die Verenigde State oor ’n o/19-nasionale span wat aan die o/19-krieketwêreldbeker deelneem. 

Die beheerliggaam reël ook die plaaslike kompetisies. Die professionele Major League Cricket, waaraan in 2024 ses spanne deelneem, is die belangrikste krieketliga in die Verenigde State en is in 2023 ten einde van die Amerikaanse krieket se verdere ontwikkeling gestig. Benede die Major League Cricket word sedert 2021 die Minor League Cricket beslis, waaraan in 2024 26 spanne deelneem.

Die huisvesting van internasionale toernooie is ook een van hul take. VSA Krieket het saam met Wes-Indië die T20I-wêreldbeker 2024 aangebied. 

 Kenteken 
VSA Krieket se kenteken toon ’n rooi krieketkolf voor ’n rooi-wit-gestreepte skild met die wit belettering USA Cricket onder op ’n blou agtergrond; wit, blou en rooi is die Verenigde State se nasionale kleure.

 Sien ook 
 VSA Rugby

 Verwysings 

 Eksterne skakels 
  Amptelike webwerf van VSA Krieket

Kategorie:Krieket in die Verenigde State van Amerika
Kategorie:Krieketbeheerliggaam
Kategorie:Internasionale Krieketraad